Държавен вестник, бр. 40, 2024 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  40
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 151
ОТ 30 АПРИЛ 2024 Г.
за одобряване на допълнителни разходи по 
бюджета на Съвета за електронни медии за 
2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Съвета за електронни медии за 
2024 г. в размер 184 284 лв. за преодоляване 
на диспропорции във възнагражденията на 
персонала, включително за увеличаване на 
възнагражденията на персонала.
(2) Средствата по ал. 1 да се осигурят за 
сметка на предвидените разходи по централния 
бюджет за 2024 г. за изпълнение на политики 
по чл. 1, ал. 5, т. 8.1 от Закона за държавния 
бюджет на Република България за 2024 г.
Чл. 2. Със сумата по чл. 1, ал. 1 да се 
увеличат разходите по показател „Персонал“ 
по бюджета на Съвета за електронни медии 
за 2024 г. по функционална област „Регули­
ране на медийните услуги и на услуги на 
платформи за споделяне на видеоклипове“, 
бюджетна програма „Надзор, лицензионни, 
регистрационни и правни режими“.
Чл. 3. Председателят на Съвета за електрон­
ни медии да извърши съответните промени по 
бюджета на Съвета за електронни медии за 
2024 г. и да уведоми министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2024 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси във връзка с чл. 1, ал. 5, т. 8.1 и 
чл. 78, ал. 2 от Закона за държавния бюджет 
на Република България за 2024 г. и § 4 от 
преходните и заключителните разпоредби на 
Постановление № 79 на Министерския съвет от 
2024 г. за преодоляване на диспропорции във 
възнагражденията на персонала в бюджетните 
организации, включително за увеличаване на 
възнагражденията на персонала.
§ 2. Изпълнението на постановлението се 
възлага на председателя на Съвета за елек­
тронни медии.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Димитър Главчев
И.д. главен секретар на Министерския съвет: 
Габриела Козарева
3145
ПОСТАНОВЛЕНИЕ № 152
ОТ 30 АПРИЛ 2024 Г.
за откриване на Институт за иновационни 
технологии за растително и почвено здраве 
(Institute of Innovation Technologies in Plant and 
Soil Health) като основно звено в структурата 
на Аграрния университет – Пловдив
МИНИСТЕРСКИЯТ СЪВЕТ
П О С Т А Н О В И :
Член единствен. Открива Институт за 
иновационни технологии за растително и поч­
вено здраве (Institute of Innovation Technologies 
in Plant and Soil Health) като основно звено 
в структурата на Аграрния университет – 
Пловдив.
Заключителна разпоредба
Параграф единствен. Постановлението се 
приема на основание чл. 9, ал. 3, т. 3, буква 
„а“ от Закона за висшето образование.
Министър-председател: 
Димитър Главчев
И.д. главен секретар на Министерския съвет: 
Габриела Козарева
3146
ПОСТАНОВЛЕНИЕ № 153
ОТ 30 АПРИЛ 2024 Г.
за одобряване на допълнителни разходи по 
бюджета на Държавен фонд „Земеделие“ за 
2024 г. за осигуряване на подкрепа на земе­
делските стопани
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
в размер до 235 000 000 лв. по бюджета на 
Държавен фонд „Земеделие“ за 2024 г. за оси­
гуряване на подкрепа на земеделските стопани.
(2) Средствата по ал. 1 да се осигурят, 
както следва: 
1. 155 000 000 лв. за сметка на трансфера 
от централния бюджет за Сметката за сред­
ствата от Европейския съюз на Държавен 
фонд „Земеделие“ за 2024 г.;
2. 80 000 000 лв. от преструктуриране на 
разходите и/или трансферите по централния 
бюджет за 2024 г. 
Чл. 2. Със сумата по чл. 1, ал. 1 да се 
увеличат разходите по бюджета на Държавен 
фонд „Земеделие“ за 2024 г. по политика на 
Министерството на земеделието и храните в 
областта на земеделието и селските райони, 
бюджетна програма „Държавни помощи, на­
ционални доплащания и САПАРД“.
Чл. 3. Със сумата по чл. 1, ал. 1 да се 
увеличат показателите по чл. 47, ал. 3 от 
Закона за държавния бюджет на Република 
България за 2024 г.